KYK: Blitsbrein Junior: 'Luc moet nou sy plek verdedig' | Netwerk24
13 Januarie 2020 06:34
Luc van der Veen sal in Maandagaand se episode van Blitsbrein Junior moet bontstaan om sy titel te verdedig.
Die 16-jarige Luc van die Paul Roos Gimnasium kom teen Zahn Marais (17) van die Hoër Meisieskool Bloemhof en Henko Kruger (14) van die Hoërskool Piketberg in die tweede episode van Blitsbrein Junior te staan.
VIA se vasvraprogram Blitsbrein trek in 2020 ’n jonger baadjie aan en dit is dié keer tyd vir die tieners om mekaar die stryd aan te sê.
’n Nuwe episode word elke Maandag om 18:00 op VIA uitgesaai en Pietie Beyers is die aanbieder. Die leerlinge wat aan dié seisoen deelneem, is almal hoërskoolleerlinge (tussen gr. 8 en g. 11) wat in 2019 aan Netwerk24 se algemenekennis-kompetisie Blitsbrein Junior deelgeneem het. Dié kompetisie is saam met Die Burger, Beeld en Volksblad aangebied.
Luc se strategie is om net rustig te bly in Maandagaand se episode.
“Ek dink ek moet net seker wees van my antwoorde voordat ek dit gee,” het hy voor die episode gesê.
Henko het gehoop om vrae oor geskiedenis, lande en plekke te kry.
Daarteenoor wou Zahn staatmaak op haar politieke kennis. “Ek hoop hulle vra my oor politiek, want ek weet ’n ding of twee van politiek.”
Het jy die vorige episodes van Blitsbrein misgeloop?
Klik hier om episode 1 op NW24TV te kyk.
Episode 2 is op 13 Januarie om 18:00 op VIA, DStv-kanaal 147, te sien.
Episode 2 sal ook van 14 Januarie op Netwerk24 onder NW24TV te sien wees.